রেসলম্যানিয়া ব্যাকল্যাশ (২০২২)

ব্যাকল্যাশ একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।https://prowrestling.net/site/2022/05/08/wwe-wrestlemania-backlash-results-powells-live-review-of-roman-reigns-and-the-usos-vs-drew-mcintyre-and-rk-bro-charlotte-flair-vs-ronda-rousey-in-an-i-quit-match-for-the-smackdown-womens-title/ এটি ব্যাকল্যাশ কালানুক্রমিকের অধীনে প্রচারিত সপ্তদশ অনুষ্ঠান ছিল। এই অনুষ্ঠানটি ২০২২ সালের ৮ই মে তারিখে মার্কিন যুক্তরাষ্ট্রের রড আইল্যান্ডের প্রভিডেন্সের ডানকিন' ডোনাটস সেন্টারে অনুষ্ঠিত হয়েছে; যা ২০০৯ সালের ব্যাকল্যাশের পর এই মাঠে ডাব্লিউডাব্লিউইর প্রথম অনুষ্ঠান ছিল।

এই অনুষ্ঠানে সর্বমোট ছয়টি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য ব্লাডলাইন ছয় জনের ট্যাগ টিম ম্যাচে ড্রু ম্যাকইন্টায়ার ও আরকে-ব্রোকে পরাজিত করেছে। অন্যান্য শীর্ষস্থানীয় ম্যাচে, কোডি রোডস একক ম্যাচে সেথ রলিন্সকে এবং ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে রোন্ডা রাউজি শার্লট ফ্লেয়ারকে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।

পটভূমি
ব্যাকল্যাশ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের মে মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো ব্যাকল্যাশ অনুষ্ঠিত হয়েছে।

২০২২ সালের এই অনুষ্ঠানটি ব্যাকল্যাশ কালানুক্রমিকের সপ্তদশ অনুষ্ঠান ছিল, যা ৮ই মে তারিখে মার্কিন যুক্তরাষ্ট্রের রড আইল্যান্ডের প্রভিডেন্সের ডানকিন' ডোনাটস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

তথ্যসূত্র

বহিঃসংযোগ


২০২২
ব্যাকল্যাশ
ব্যাকল্যাশ
বিষয়শ্রেণী:মে ২০২২-এ মার্কিন যুক্তরাষ্ট্রে ঘটনা
বিষয়শ্রেণী:২০২২-এ রড আইল্যান্ড
বিষয়শ্রেণী:রড আইল্যান্ডে ঘটনা
বিষয়শ্রেণী:প্রভিডেন্সে পেশাদার কুস্তি